## SUSITARIANČIŲJŲ ŠIAURĖS IR BALTIJOS VALSTYBIŲ PAREIŠKIMAS PRIE SUTARTIES DĖL BENDRO PATENTŲ TEISMO ŠIAURĖS-BALTIJOS REGIONINIO SKYRIAUS ĮSTEIGIMO DĖL BYLŲ NAGRINĖJIMO VIETOS PASKYRIMO

1. Susitariančiosios Šiaurės ir Baltijos valstybės (toliau – vadinama „Susitariančiosios Šalys“) dėl Bendro patentų teismo Šiaurės–Baltijos regioninio skyriaus įsteigimo susitarė, kad Šiaurės–Baltijos regioninis skyrius turėtų išnaudoti galimybes nagrinėti bylas įvairiose vietose, kaip numatyta Susitarimo dėl Bendro patentų teismo 7 straipsnio 5 dalyje, kiek galima plačiausia apimtimi.
2. Susitariančiosios Šalys susitarė, kad sprendžiant dėl bylų nagrinėjimo vietos paskyrimo turėtų būti taikomi šie principai:

a) Kai ieškinys pateiktas Šiaurės–Baltijos regioniniam skyriui, byla turėtų būti nagrinėjama toje Šiaurės ar Baltijos valstybėje, kurioje yra atsakovo gyvenamoji vieta ar verslo vieta. Neatsižvelgiant į tai, pirmininkaujantis teisėjas, spręsdamas dėl bylos nagrinėjimo vietos paskyrimo, gali atsižvelgti į visas reikšmingas aplinkybes, tokias kaip (i) bylos šalių prašymus dėl bylos nagrinėjimo vietos, (ii) ieškovo nurodytus pagrindus (tokius kaip riboti ar nepakankami finansiniai ištekliai) prašant bylos nagrinėjimo toje Šiaurės ar Baltijos valstybėje kurioje yra ieškovo gyvenamoji vieta ar verslo vieta arba (iii) vieta, kurioje buvo padarytas faktinis pažeidimas arba kurioje gali būti padarytas gresiantis pažeidimas.

b) Jeigu yra daug atsakovų arba byloje nėra atsakovo, kurio gyvenamoji vieta ar verslo vieta būtų Šiaurės ar Baltijos valstybėje pirmininkaujantis teisėjas turėtų paskirti bylos nagrinėjimo vietą, atsižvelgdamas į visas reikšmingas aplinkybes, tokias kaip (i) bylos šalių prašymus dėl bylos nagrinėjimo vietos, (ii) ieškovo nurodytus pagrindus (tokius kaip riboti ar nepakankami finansiniai ištekliai) prašant bylos nagrinėjimo toje Šiaurės ar Baltijos valstybėje kurioje yra ieškovo gyvenamoji vieta ar verslo vieta arba (iii) vieta, kurioje buvo padarytas faktinis pažeidimas arba kurioje gali būti padarytas gresiantis pažeidimas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_